钦定古今图书集成/明伦汇编/氏族典/第463卷 > 《廖用贤尚友录》 > 傅弘之
## 钦定古今图书集成/明伦汇编/氏族典/第463卷 > 《廖用贤尚友录》 > 傅弘之

按《宋书傅弘之传》：“弘之字仲度，北地泥阳人。曾祖畅，
秘书丞。生子洪。洪生韶，梁州刺史。韶生弘之，少倜傥
有大志，为本州主簿。义旗建，辅国将军道规以为参
军，除太尉行参军，从征司马休之，署后部贼曹，仍为
建威将军、顺阳太守，进为桂阳公。义真，雍州治中从
事史，除西戎司马，宁朔将军、略阳太守。徐师高反叛”，
弘之讨平之。义真东归，佛佛倾国追蹑，于青泥大战，
弘之身贯甲胄，气冠三军，军败陷没，佛佛逼令降，弘
之不为屈。时天寒，裸弘之，弘之叫骂见杀